Presedintele PSD Vaslui, Dumitru Buzatu, a declarat, joi, ca va sustine in partid ideea mentinerii actualului guvern, care ”sa aiba taria sa reziste tuturor manipularilor”.

Liderul social-democratilor vasluieni a afirmat ca el face parte din ”aripa talibana” a PSD si ca nu-l intereseaza ”nici macar 100.000 de ragalii adunate de undeva”, relateaza news.ro.

Liderul Organizatiei Judetene Vaslui a PSD, Dumitru Buzatu, considera utila convocarea, pentru joi, a Comitetului Executiv al partidului, avand in vedere situatia tensionata din tara. Presedintele social-democratilor vasluieni dezaproba actiunile participantilor la manifestatii, coordonate, in opinia sa, de ”indivizi care se ascund in dosul retelelor de comunicare” si de ”cativa antrenori din institutiile de represiune caracteristice statului capitalist”.

”Ideea de a dezbate cateva aspecte legate de situatia actuala este una foarte buna. Spre deosebire de presedintele Liviu Dragnea, eu fac parte din aripa talibana a PSD si nu ma intereseaza nici macar 100.000 de ragalii adunate de undeva. Mi-a fost foarte usor sa-i recunosc dupa ragetele pe care le scot si am inteles ca este o factiune ultrareactionara care habar nu are de comportamentul democratic si de valorile umanitare. Sunt indivizi care se ascund in dosul anonimatului retelelor de comunicare si, dupa parea mea, si cativa «antrenori» din institutiile de represiune caracteristice statului capitalist”, a declarat, joi, pentru News.ro, presedintele PSD Vaslui, Dumitru Buzatu.

Liderul social-democratilor vasluieni a afirmat ca el va sustine in partid ideea mentinerii actualului guvern, care ”sa aiba taria sa reziste tuturor manipularilor”. ”Eu sper ca guvernul popular, care s-a instalat dupa alegerile din 11 decembrie, sa aiba taria sa reziste tuturor manipularilor pentru ca o abdicare in acest moment va da castig, si aici utilizez o expresie care nu-mi apartine mie, ci unui scriitor american prestigios, imbecililor”, a conchis Buzatu.

